Vaski-kirjastot MUISTIO

Kuvailuryhmä 4.3.2022

Aika 1.3.2022 klo 14-

Paikka Teams

Paikalla Riitta Kari, Liisa Lehtikangas, Risto Mikkonen (muistio), Heli Pohjola, Aki Pyykkö, Päivi Svala, Anna Viitanen (pj.)

### Kuvailutilanne

Kuvailutilanne todettu vakaaksi. Turussa primaarikuvailtavissa edelleen muutaman kuukauden jono. Pienempien kirjastojen primaarikuvailtavien määristä taulukko alla.

Todettiin, että pienempien kirjastojen venäjänkielinen aineisto voidaan jatkossa lähettää Salosta Turkuun. Harvat konsolipelit voidaan myös lähettää Turkuun, ja lautapelejä katsoa tarvittaessa yhdessä. Muistakin ongelmatapauksista voidaan olla yhteydessä tarpeen mukaan.

Ei muita muutoksia 2022, ei tiedotettavaa kirjastoille. Kaarinasta on oltu Nousiaisissa tekemässä aineistoa koko päivä alkuvuodesta, se näkyy tulevan tilastoissa.

Vuoden 2021 tilastoa

|  |  |  |  |  |  |
| --- | --- | --- | --- | --- | --- |
|  | Salo | Naantali | Raisio | Turku | Kaarina |
| Lieto | 32 |  |  |  |  |
| Laitila | 6 (musiikkia) | 20 |  |  |  |
| Paimio |  |  |  |  | 13 |
| Uusikaupunki |  | 6 |  |  |  |
| Mynämäki |  | 4 |  |  |  |
| Taivassalo |  |  | 3 |  |  |
| Nousiainen |  |  |  |  | 7 |
| Pyhäranta |  |  |  | 4 |  |
| Rusko |  |  |  | 6 |  |
| Kustavi |  |  |  | 5 |  |

### Siirtokokoelmat

Käytiin läpi miten toimitaan kirjastoihin Helsingistä tilattavien siirtokokoelmien kanssa. Lietoon tuli yksi kokoelma, jonka tietueet vietiin testimielessä Kohaan Turussa. Tietueiden laadulla ei ole kauheasti väliä, koska ne ovat Vaskissa vain väliaikaisesti (olennaisempaa saada aineisto lainaan nopeasti). Toisaalta kirjastojen ohjeistaminen siihen, että tietueet siirretään kokoelman tilaavassa kirjastossa, on Kohan toiminnan takia hiukan hankalaa.

Tästä ei ole muilla kokemuksia Kohan aikana. Anna kartoittaa Kirjastotietokanta-listan avulla moniko Vaskissa siirtokokoelmia käyttää. Todettu, että siirtojärjestelyt tässä vaiheessa primaarikuvailevien kirjastojen vastuulla Kohan konstikkuudesta johtuen.

### Toimijakuvailupalvelun muuttuneet käytännöt

Kansalliskirjaston toimijakuvailupalvelu on muuttanut linjaansa tekijöiden nimenmuutosten suhteen. RDA vaatii käyttämään tekijän nimistä aina viimeisintä muotoa (paitsi jos samalla tekijällä on monta nimeä ”eri identiteeteillä”). Kun RDA otettiin käyttöön, sovittiin ettei ennen vuotta 2016 nimeään muuttaneiden kohdalla noudateta tätä sääntöä. Toimijakuvailupalvelu on nyt kuitenkin ryhtynyt tekemään muutoksia myös näihin.

Melindassa on lisäksi ollut sallittua käyttää ruotsiksi kuvailluissa tietueissa ruotsinkielistä nimen muotoa. Ilmeisesti tämäkin käytäntö saattaa muuttua.

Muuttuvista nimistä johtuvat muutokset niteille ovat Kohassa erittäin työläitä hoitaa (nidevaraukset, massamuutosten puuttuminen). Jos muutoksia alkaa tulla paljon myös takautuvasti, on mietittävä sitä, jätetäänkö niteet korjaamatta.

Todettiin, että Anna täydentää tietoja asiasta, kun kansalliskirjastolta saadaan lisää informaatiota. Turussa nidetason muutokset on koettu hieman työläinä. Lisäksi monet pienemmät kirjastot Vaskissa lähettäneet muutoksista palautetta, ja kokeneet toiminnan turhana ja työläänä. Alustavasti todettiin, että pääkirjauksen ja niteiden signumin ristiriidasta ei koettaisi olevan haittaa primaarikuvaileville kirjastoille, mikäli päätyisimme olemaan korjaamatta kaikkia mahdollisia tulevia pääkirjausmuutoksia. Asian käsittelyä jatketaan.

### RDA:n uudistuminen ja koulutukset

Tämän hetken tiedon mukaan Kansalliskirjasto järjestää syksyllä ”hybridikoulutuksia” tulevasta RDA-uudistuksesta.

RDA-tilanteesta tietoa täällä: <https://www.digime.fi/2021/12/09/uusi-verkkosivusto-rda-kuvailustandardille/>

Tämä työllistänee syksyllä aika paljon, tarkemmat yksityiskohdat vielä hämärän peitossa.

### Valutusraporttien tarkkailu

Jatketaan nykyisellä linjalla: Turku, Kaarina ja Salo tarkastavat vuoroviikoin raportteja. Ei ole ollut liian kuormittavaa kenelläkään. Salossa on koettu raporttien tarkkailu hyödyllisenä myös vastaantulevien kuvailuratkaisujen tarkkailun osalta.

Anna tekee Teamsiin uuden ketjun vuorojen jaosta. Ketjuun/Teamsiin voidaan laittaa myös valutusraportista bongattuja ongelmia.

### Kohan kehittäminen ja tuleva versiopäivitys

Koha päivittyy uuteen versioon kesäkuun alussa (tällä tietoa 7.-8.6.2022). Uuden version testikantaan on tunnukset olemassa, mutta niitä ei ole vielä käytetty. Testitunnuksia luettelointiin voisi pyytää muillekin kuin Turulle, Raisio ja Salo ovat ainakin kiinnostuneita. Voi myös olla, että saamme lähempänä vaihtoa yleisiä testitunnuksia. Anna tiedustelee asiaa luetteloinnin puolesta.

Sovitaan, että kuvailijoiden kesken alamme miettiä mitkä kentät olisivat sellaisia, joissa Kohassa olisi hyvä olla käytössä automaattinen pudotusvalikko nykyisten lisäksi. Nämä olisi mahdollista toteuttaa versiopäivityksessä.

### Muita asioita?

* Puhuttiin Teamsin kautta näkyvästä poissaoloilmoituksesta, jotta Vaski-kuvailijoiden kesken olisi helpompi ilmoittaa halutessaan poissaoloistaan. Sellainen löytyy Teamsin omista tiedoista, voidaan testata käytännössä.
* Kohassa ei toimi Low-tag-linkittäminen varastokirjastoon. Salo haluaisi siitä syystä Alephin käyttöön vaihtoehtona sille, että lähettäisi aineiston Turkuun. Salo alkaa selvittää Alephin saatavuutta työasemalleen kansalliskirjastolta.
* Seuraava kokousaika keväämmällä, tai sitten kun asiaa on kertynyt riittävästi. Ei varsinaista kiirettä, sillä kaikkien Vaski-kuvailijoiden yhteisiä kokouksia on joka tapauksessa säännöllisemmin.